Wolfgang von Tripsin patsas. Hän oli ensimmäinen saksalainen GP-voittaja. 
Saksasta on tullut yhteensä 53 Formula 1 -kuljettajaa, joista kolme on maailmanmestareita. Heistä Sebastian Vettel on nykyisin vielä mukana. Michael Schumacherilla on lukuisia F1-ennätyksiä, muun muassa eniten maailmanmestaruuksia. Vuonna 2008 Sebastian Vettelistä tuli nuorin kilpailun voittanut kuljettaja (ei enää voimassa), ja vuonna 2010 hänestä tuli nuorin Formula 1 maailmanmestari. Vuonna 2016 Nico Rosbergista tuli kolmas saksalainen maailmanmestari. Formula 1 -kaudella 2019 on mukana kaksi saksalaista.

Maailmanmestarit ja kilpailun voittaneet
----------------------------------------

Ensimmäinen saksalaismestaruus tuli vasta vuonna 1994 Michael Schumacherin voitettua ensimmäisen seitsemästä maailmanmestaruudesta. Sebastian Vettelistä tuli vuonna 2010 toinen saksalainen maailmanmestari. Hän voitti mestaruudet myös 2011, 2012 ja 2013.  Nico Rosberg on kolmas saksalainen kuljettaja, joka on voittanut maailmanmestaruuden. Se tapahtui kaudella 2016. Wolfgang von Trips oli lähellä voittaa mestaruuden vuonna 1961, mutta hän kuoli onnettomuudessa toiseksi viimeisessä osakilpailussa ja sijoittui lopulta toiseksi mestaruuskamppailussa, vain yhden pisteen erolla Phil Hilliin. 

Yhteensä seitsemän saksalaista on onnistunut voittamaan osakilpailun.  Michael Schumacher on saavuttanut eniten voittoja, yhteensä 91. Vettelillä on tähän mennessä 52 voittoa.  Ralf Schumacher voitti kuusi ja Heinz-Harald Frentzen voitti kolme.   Wolfgang von Trips, joka oli ensimmäinen saksalainen osakilpailuvoittaja, voitti kaksi kilpailua, joista molemmat olivat vuonna 1961.  Nico Rosberg voitti uransa aikana 23 kilpailua ja Jochen Mass yhden.

Nykyiset kuskit
---------------

Sebastian Vettel ajoi ensimmäisen kilpailunsa 2007 Yhdysvaltain GP:ssä, sijoittuen kahdeksanneksi saavuttaen uransa ensimmäisen MM-pisteen. Hänestä tuli myös kaikkien aikojen nuorin pisteille ajanut kuljettaja.  Kaudella 2010 Vettel aloitti neljä kautta kestäneen mestaruusputkensa, tullen kaikkien aikojen nuorimmaksi Formula 1-maailmanmestariksi. Nykyään Vettel ajaa Scuderia Ferrarin tallissa. 

 Michael Schumacher Monacossa, 2012   

* Sebastian Vettel
* Sebastian Vettel, 2012

Lähteet
-------

1. ↑  Formula One World Drivers' Champions *ESPN F1*. ESPN EMEA Ltd. Viitattu 3 September 2012.
2. 1 2  Wolfgang von Trips *ESPN F1*. ESPN EMEA Ltd. Viitattu 9 September 2012.
3. ↑  Baldwin, Alan. "Rosberg takes first win with Mercedes", Reuters, 15 April 2012. Luettu 9 September 2012. Archived from the original on 18 huhtikuu 2012.
4. ↑  Donaldson: Michael Schumacher (driver profile) *Formula1.com*. Formula One World Championship Limited.  Arkistoitu 28 June 2007. Viitattu 5 September 2012.
5. ↑  Sebastian Vettel *ESPN F1*. ESPN EMEA Ltd. Viitattu 9 September 2012.
6. ↑  Ralf Schumacher *ESPN F1*. ESPN EMEA Ltd. Viitattu 8 September 2012.
7. ↑  Heinz-Harald Frentzen *ESPN F1*. ESPN EMEA Ltd. Viitattu 9 September 2012.
8. ↑  Nico Rosberg *ESPN F1*. ESPN EMEA Ltd. Viitattu 7 September 2012.
9. ↑  Jochen Mass *ESPN F1*. ESPN EMEA Ltd. Viitattu 9 September 2012.
10. ↑  Standings *Formula 1® - The Official F1® Website*. Viitattu 31.1.2019. (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Formula One drivers from Germany